cyanic-selkie/wikianc huggingface dataset:
எலும்பு
உடலுக்கு ஆதாரமாகவும் தசை நரம்புகளுக்கு பற்றுக்கோடாகவும் இருப்பது எலும்புக்கூடுதான். மூளை, கண், இதயம், நுரையீரல் போன்ற மென்மையான உறுப்புகளுக்கு பாதுகாப்பாக இருப்பதும் இந்த எலும்புச் சட்டம்தான். எலும்பில் 50% நீரும், 33% உப்புக்களும், 17% மற்ற பொருட்களும் உள்ளன. எலும்பில் கால்சியம் பாஸ்பேட் போன்ற அமிலத்தில் கரையக்கூடிய தாதுப்பொருள் மற்றும் தீயில் எரிந்துபோகும் கரிமப்பொருளும் உள்ளன. நமது உடல் நலத்திற்கு வேண்டிய கால்சியம் எனும் இரசாயனப் பொருட்கள் எலும்புகளில்தான் சேமித்து வைக்கப்படுகிறது.
எலும்புகள் ஒன்றுடன் ஒன்று பொருந்தி இருந்தால்தான் சீரான முறையில் அவைகள் செயல்பட முடியும். அவ்வாறு பொருந்தும் இடங்களுக்கு மூட்டுகள் என்று பெயர். மூட்டுகள் இரண்டு தன்மைகள் உடையனவாக இருக்கின்றன. முதலாவது அசையும் மூட்டு. இரண்டாவது அசையா மூட்டு. இடுப்பிலும் மண்டையிலும் காணப்படும் எலும்புகள் அசையாத மூட்டுகள். அசையும் மூட்டுகளில் நான்கு வகைகள் உள்ளன. பந்துக்கிண்ண மூட்டு, கீல் மூட்டு, வழுக்கு மூட்டு, செக்கு மூட்டு என்று அவைகளுக்குப்பெயர்.
அசையும் மூட்டுகள் இயங்கும்போது அதிர்ச்சியோ தேய்வோ ஏற்படாமல் இருப்பதற்காக, எலும்புகளின் முனைகள் குருத்தெலும்புகளால் மூடப்பட்டு, அதன் உட்புறத்தில் ஒரு மெல்லிய திசுப்படலம் இருக்குமாறும் அதில் ஒரு வழுவழுப்பான திரவம் சுரக்குமாறும் அமைக்கப்பட்டுள்ளது. மூட்டுகள் அசையும்போது எலும்புகள் நழுவக்கூடும். அவ்வாறு நழுவாமல் இருக்க மூட்டுகள் உறுதியான தசைநார்களால் கட்டப்பட்டுள்ளன. பிறக்கும் போது மனிதனில் 270க்கும் மேற்பட்ட எலும்புகள் இருக்கும். எனினும் முழு வளர்ச்சியடைந்த நிறையுடலி மனிதனில் இவ்வெலும்புகளில் சில வளரும் போது ஒன்றிணைக்கப்படுவதால் 206 எலும்புகளே காணப்படும்.
என்பின் கட்டமைப்பு
என்பை ஆக்குவதில் இரு வகையான என்பிழையங்கள் பங்கெடுக்கின்றன. நெருக்கமான என்பிழையம் என்பின் வெளிப்புறமாகவும், கடற்பஞ்சு என்பிழையம் மேலென்பு முளையின் உட்புறமும் அமைந்து காணப்படும். என்பின் நடுத்துண்டம் வெறுமையானதாக அல்லது என்பு மச்சையைக் கொண்டதாக இருக்கலாம். செவ்வென்பு மச்சையிலேயே குருதிக் கலங்கள் உற்பத்தியாக்கப்படுகின்றன. என்பு ஒரு உயிருள்ள தொடுப்பிழைய வகையைச் சார்ந்த ஒரு அங்கமாகும். இவ்விழையங்களைத் தவிர கசியிழையம், குருதிக் கலன்களும் என்பின் கட்டமைப்பை ஆக்குவதில் பங்கெடுக்கின்றன. எலும்பின் வடிவம் அதன் உறுதித்தன்மைக்கும் மீள்தன்மைக்கும் காரணமாக அமைகின்றது. எலும்பு மையப்பகுதியின் என்பு மச்சை போன்ற மென்மையான பாகம் இல்லாமல் முழுமையாக செங்கல் போல நெருக்கமான என்பிழையத்தால் ஆக்கப்பட்டிருந்தால் அதிக அழுத்தம் பிரயோகிக்கப்பட்டால் எலும்பு இலகுவில் உடைந்து விடும். நடுவில் மென்மையாக இருப்பதால் அதிக அழுத்தத்துக்கு சிறிது வளைந்து கொடுக்கக்கூடியதாக உள்ளது. எனினும் எலும்பு கசியிழையம் போன்று அதிகளவு மீள்தன்மையானதல்ல. மிக அதிகமான அழுத்தம் கொடுக்கப்பட்டால் எலும்பு உடைந்து விடும்.
நெருக்கமான என்பிழையம்
நெருக்கமான என்பிழையத்தில் கல்சியம் பொஸ்பேற்றுத் தாயம் அடர்த்தியாக இருக்கும். இது எலும்பின் திண்வின் 80%ஐ உள்ளடக்கிய பகுதியாகும். என்பின் தாங்கும் தொழிலைப் புரியும் பிரதான பாகம் இதுவாகும். என்புக்கு இப்பாகம் வன்மையையும் உறுதியையும் வழங்குகின்றது. இதில் கல்சியம் பொசுபேற்றுக்கிடையே என்பரும்பர்க் கலங்களும் குருதிக் கலன்களும், கொலாஜின் நார்களும் உள்ளன. தொடர்ச்சியாக அதிக அழுத்தத்துக்கு உட்படும் போது (உதாரணமாக தொடர்ச்சியாக உடற்பயிற்சி செய்யும் போது) இவ்விழையம் தடிப்படைந்து என்பின் பலத்தை அதிகரிக்கும். இதனாலேயே விண்வெளிக்குச் செல்லுவோர் தொடர்ச்சியாக உடற்பயிற்சி செய்யும் படி அறிவுறுத்தப்படுகின்றனர். விண்வெளியில் புவியீர்ப்பு விசை மிகவும் குறைவென்பதால் என்புகளிலுள்ள அழுத்தம் குறைவடையும். இதனால் என்பிலுள்ள என்புடைக்கும் கலங்கள் தொழிற்பட்டு என்பை நலிவடையச் செய்யும் (என்பின் தேவை விண்வெளியில் இல்லாமையால்). எனவே உடற்பயிற்சி செய்யாமல் விண்வெளியில் தங்கிய பின் பூமிக்குத் திரும்புவோரின் என்புகள் உடைய அதிக வாய்ப்புள்ளது. எனவே தினமும் உடற்பயிற்சி செய்து நெருக்கமான என்பிழையத்தின் தடிப்பைப் பேண இவர்கள் அறிவுறுத்தப்படுகின்றனர்.
நெருக்கமான என்பிழையத்தினுள் குருதிக்கலன், நீணநீர்க்கலன், நரம்பு ஆகியவற்றின் போக்குவரத்திற்காக அதனுள் ஆவேசின் கால்வாய், வோக்மனின் கால்வாய் ஆகிய கட்டமைப்புகள் உள்ளன. இக்கால்வாய்களூடாகவே எலும்புக்கும் உடலின் மற்றைய பாகங்களுக்குமான தொடர்பு பேணப்படுகின்றது. ஆவேசின் கால்வாயைச் சூழ வட்ட வடிவங்களின் என்பு மென்றட்டுக்களில் என்புக் குழியங்கள் அடுக்கப்பட்டிருக்கும். என்புக்குழியங்கள் உள்ள கலனிடைக் குழிகள், சிறுகுழாய்கள் மூலம் ஒன்றிடனொன்றாகவும் ஆவேசின் கால்வாயுடனும் இணைக்கப்பட்டுள்ளன. ஒரு ஆவேசின் கால்வாயைச் சூழவுள்ள வட்ட வடிவமான மென்றட்டுத் தொகுதிகளைக் கூட்டாகச் சேர்த்து ஆவேசின் தொகுதி என அழைப்பர். இதனை ஒளி நுணுக்குக் காட்டியின் உதவியுடன் அவதானிக்கலாம். பல ஆவேசின் தொகுதிகள் இணைந்தே ஒரு நெருக்கமான என்பிழையத்தை ஆக்குகின்றன.
கடற்பஞ்சு என்பிழையம்
கடற்பஞ்சு என்பிழையம் நெருக்கமற்ற ஆக்கக்கூறில் நெருக்கமான என்பிழையத்தை ஒத்த என்பிழையமாகும். இவ்விழையத்தில் அதிக துளைகள் உள்ளன. இவ்விழையம் மேலென்பு முளையின் உட்பகுதியில் உள்ளது. இதன் அதிகமான துளைகளை குருதிக் கலன்களும் செவ்வென்பு மச்சையும் நிரப்பி உள்ளன. என்பின் நடுத்துண்டத்தின் மையத்தில் இவ்விழையத்துக்குப் பதிலாக என்பு மச்சையே காணப்படும். கடற்பஞ்சு என்பைச் சூழ அதிகளவில் குருதிக் கலன்கள் காணப்பட்டாலும், கடற்பஞ்சென்பை ஆக்கும் சிறிய புன்சலாகைகளினுள் குருதிக்கலன்கள் ஊடுருவுவதில்லை.
கலக் கூறுகள்
என்பிழையங்களை ஆக்கும் பிரதான கல வகைகள்:
என்பரும்பற்கலங்கள் என்பிழையத் தாயத்தைச் சுரக்கும் கலங்களாகும். இவை எலும்பை ஆக்கும் கூறுகளான கொலாஜினையும், கல்சியம் பொசுபேற்றையும் சுரந்து என்பாக்கத்தைத் தொடக்கி வைக்கும் கலங்களாகும். என்பு வளர்ச்சியடைய இவை என்புத் தாயத்துக்குள் அம்பிட்டு விருத்தியடைந்து என்புக்குழியத்தை ஆக்கும். என்புக்குழியங்கள் அதிக முதலுரு வெளிநீட்டங்களைக் கொண்ட கலங்களாக உள்ளன. இவ்வெளிநீட்டங்கள் ஏனைய என்புக்குழியத்தோடும், என்பரும்பற்கலங்களோடும் இவற்றைத் தொடர்புபடுத்துகின்றன. என்புக்குழியங்கள் என்பின் தடிப்பை தக்க வைக்க, குருதியில் கல்சியம் செறிவைப் பேண உதவுவதுடன் எலும்பில் அழுத்தம் அதிகரிக்கும் போது நரம்புக் கணத்தாக்கங்களை உருவாக்கி நரம்புத் தொகுதிக்கு அறிவிக்கின்றது. முன்னோடிக் கலங்கள் என்பின் புற என்புச்சுற்றியில் உள்ளன. இவையே என்பரும்பற்கலங்களாகத் திரிபடையும் மூலக்கலங்களாகும். என்புடைக்கும் கலங்கள் மேற்கூறிய கலங்களைப் போலல்லாது வேறுபட்ட உற்பத்தியுடையவை. இவை குருதியிலிருந்து என்புக்குள் இடம்மாறிய ஒற்றைக்குழியக் கலங்களாகும். இவை என்பிழையத் தாயத்தைக் கரைத்து என்புடைக்கும் தொழிலைப் புரிகின்றன. இவை என்பின் வளர்ச்சியிலும் மீளொழுங்காக்கலிலும் உதவுகின்றன. உள்ளிருந்து இவை எலும்பைக் கரைத்து மச்சைக் குழியை ஆக்க வெளியிலிருந்து என்பருபற்கலங்கள் அதிக வேகத்தில் என்புத் தாயத்தைச் சுரப்பதால் என்பின் வளர்ச்சியும் ஒழுங்கமைப்பும் நடைபெறுகின்றது. இக்கலங்கள் இல்லாவிடில் நடுவில் மென்மையான மச்சை இல்லாமல் உடையக்கூடிய கட்டமைப்பாக என்பு மாறி விடும். எனவே என்பின் தோற்றத்துக்கும், வளர்ச்சிக்கும், பேணலுக்கும் இந்த நால்வகைக் கலங்களும் அவசியமாகும்.
இயக்கவகைப் பணிகள்
எலும்புகள் பலவகைப் பணிகளைச் செய்கின்றன. எலும்புகள் ஒன்றாக இணைந்து எலும்புக்கூட்டை உருவாக்குகின்றன. இவை உடலைத் தாங்கும் சட்டகமாக உதவுகின்றன. இவை தசைகள், தசைநாண்கள், தசைநார்கள், மூட்டுகளின் பொருத்துப்புள்ளிகளாக அமைகின்றன. இவை ஒருங்கிணைந்து விசைகளை உருவாக்கிக் கடத்த உதவுகின்றன. இதனால் உடலும் உடலின் உறுப்புகளும் முப்பருமான வெளியில் இயங்க முடிகிறது. எலும்பு, தசையிடையிலான ஊடாட்டம் உயிரியக்கவியலில் பயிலப்படுகின்றன.
எலும்புகள் உள்ளுறுப்புகளைக் பாதுகாக்கின்றன. மண்டையோடு மூளையைப் பாதுகாக்கிறது. விலாக்கூடு இதயத்தையும் நுரையீரலையும் பாதுகாக்கிறது. எலும்புகள் உருவாகிய முறையால் அவை ஏறத்தாழ 170 MPa]] (1800 கிகி/செமீ²) அளவு உயர் அமுக்க வலிமையையும் 104–121 MPa அளவு குறைவான இழுவலிமையும் 51.6 MPa அளவு மிகக் குறைவான துணிப்பு வலிமையும் கொண்டுள்ளது. எனவே, எலும்புகள் அமுக்கத் தகைவை நன்றாகவும் இழுப்புத் தகைவைக் குறைவாகவும் துணிப்புத் தகைவை (திருக்கத்தகைவு போன்றன) அதைவிடக் குறைவாகவும் ஏற்கிறது. எலும்புகள் இயல்பாகவே நொறுங்கும் தன்மை கொண்டிருந்தாலும், இவை கணிசமான அளவு மீண்மையையும் கொண்டுள்ளன. இந்த மீண்மை மென்படல இழையத்தால் ஏற்படுகிறது. புரை எலும்புகளின் நுண்ணிலை இறுவலிமை உயர்பிரிதிறனுடன் கணினிப் படிமங்களால் ஆய்வு செய்யப்பட்டுள்ளது.
கேள்விப் புலனில் இயக்கவியலாக எலும்புகள் முதன்மையான பாத்திரம் வகிக்கின்றன. நடுச்செவியில் மூன்று சிற்றெலும்புகள் உள்ளன. இவை ஒலியைக் கடத்தும் பணியைச் செய்கின்றன.
ஆக்கவகைப் பணிகள்
புரையெலும்பின் பகுதி எலும்புநல்லியைக் கொண்டுள்ளது. எலும்புநல்லி குருத்தியாக்க நிகழ்வுவழி குருதிக்கலங்களை தோற்றுவிக்கிறது. எலும்புநல்லி உருவாக்கும் குருதிக்கலங்களில் சிவப்புக் குருதிக்கலங்கள், வெள்ளைக் குருதிக்கலங்கள், குருதிச் சிறுதட்டுக்கலங்கள் ஆகியவை அடங்கும். குருதியாக்க முகிழ்கலங்களைப் போன்ற முன்னாக்கக் கலங்கள் முன்னோடிக்கலங்களை உருவாக்க முழுப்பகுப்பு முறையில் பிளவுறுகின்ற. இந்த முன்னோடிக்கலங்கள் பின்னர் வெள்லைக் குருதிக்கலங்களையும் சிவப்புமுகைகளையும் (இவை பிறகு சிவப்புக் குருதிக்கலங்களை உருவாக்குகின்றன) உருவாக்குகின்றன. சிவப்பு, வெள்ளைக் கலங்கள் முழுப்பகுப்பால் உருவாதல் போன்றல்லாமல் குருதித் தட்டுக்கலங்கள் பெருங்கருவன் கலங்களிலில் இருந்து உதிர்ந்து உருவாகின்றன. இவ்வாறு பல்வேறு மற்ரங்களால் எலும்புநல்லி குருதியின் பல்வேறு உயிர்க்கலங்களை உருவாக்குகிறது. உருவாகிய கலங்கள் முதிர்வுற்ரதும், அவை குருதிச் சுற்றோட்டத்தில் நுழைகின்ற. ஒவ்வொரு நாளும் 2.5 பில்லியனுக்கும் கூடுதலான சிவப்புக் குருதிக்கலங்களும் குருத்தித் தட்டுக்கலங்களும் d 50–100 பில்லியன் குறுணைக்கலங்களும் இவ்வாறு உருவாகின்றன. குருதிக்கலங்களை உருவாக்குவதோடு, எலும்புநல்லி பழுத்துற்ற, அகவையான குருதிக்கலங்கலை அழிக்கவும் செய்கிறது.
வளர்சிதைமாற்றவகைப் பணிகள்
உயிரினத்தையும் அதன் அகவையையும் எலும்பின் வகையையும் பொறுத்து, என்புக்கலங்கள் எலும்பில் 15% அளவுக்கு அமைகிறது.
சந்தோஷக் கனவுகள்
சந்தோஷக் கனவுகள்  (Santhosha Kanavukal) 1985 ஆம் ஆண்டு வெளிவந்த இந்தியத் தமிழ்த் திரைப்படமாகும். ஆர். சி. சக்தி இயக்கிய இப்படத்தில் விஜயகாந்த் மற்றும் நளினி முக்கிய கதாபாத்திரத்தில் நடித்துள்ளனர். இத்திரைப்படத்தை திருப்பதிசாமி பிக்சர்ஸ் தயாரித்தது.
பாடல்கள்
இத்திரைப்படத்திற்கு ஷியாம் இசையமைத்தார். பாடல் வரிகளை புலமைப்பித்தன் மற்றும் கங்கை அமரன் இயற்றினர்.
வெளி இணைப்புகள்
பகுப்பு:1985 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:ராஜேஷ் நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
கள்ளூர் சுப்ரமணியசாமி கோயில்
கள்ளூர் சுப்ரமணியசாமி கோயில் தமிழ்நாட்டில் கிருஷ்ணகிரி மாவட்டம், கள்ளூர் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நியோடிமியம் பிசுமுத்தைடு
நியோடிமியம் பிசுமுத்தைடு (Neodymium bismuthide) என்பது NdBi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிசுமத்-நியோடிமியம் என்ற பெயராலும் இச்சேர்மம் அடையாளப்படுத்தப்படுகிறது. நியோடிமியமும் பிசுமத்தும் சேர்ந்து ஓர் இருமமாக உருவாகும் நியோடிமியம் பிசுமுத்தைட்டு படிகங்களாக உருவாகிறது.
இயற்பியல் பண்புகள்
Fm3m என்ற இடக்குழுவும், a = 0.64222 நானோமீட்டர், Z = 4 என்ற அலகு அளபுருக்களும் கொண்டு நியோடிமியம் பிசுமுத்தைட்டு கனசதுரப் படிகங்களாக சோடியம் குளோரைடின் படிக உருவில் உருவாகிறது. 1900 பாகை செல்சியசு வெப்பநிலையில் நியோடிமியம் பிசுமுத்தைடு உருகுநிலைக்குச் செல்கிறது. 24 கெல்வின் வெப்பநிலையில் இச்சேர்மத்தில் எதிர்ப்பு காந்த மாற்றம் ஏற்படுகிறது.
மேற்கோள்கள்
பகுப்பு:நியோடிமியம் சேர்மங்கள் பகுப்பு:பிசுமத் சேர்மங்கள் பகுப்பு:கனிம வேதியியல் சேர்மங்கள் பகுப்பு:பிசுமுத்தைடுகள்
அம்மாப்பேட்டை
அம்மாப்பேட்டை (ஆங்கிலம்:Ammapettai), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டம், பாபநாசம் வட்டத்தில் இருக்கும் ஒரு பேரூராட்சி ஆகும்.
அமைவிடம்
அம்மாபேட்டை பேரூராட்சிக்கு கிழக்கே திருவாரூர் 40 கிமீ; மேற்கே தஞ்சாவூர் 22 கிமீ; வடக்கே கும்பகோணம் 25 கிமீ; தெற்கே மன்னார்குடி 23 கிமீ தொலைவில் உள்ளது.
பேரூராட்சியின் அமைப்பு
7.5 சகிமீ பரப்பும்,  15  வார்டுகளும்,  6 தெருக்களும் கொண்ட இப்பேரூராட்சி  பாபநாசம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,591 வீடுகளும், 14,572  மக்கள்தொகையும் கொண்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1 மீட்டர் (3 அடி) உயரத்தில் இருக்கின்றது.
வெளி இணைப்புகள
பகுப்பு:தஞ்சாவூர் மாவட்டத்தில் உள்ள பேரூராட்சிகள்
ராகேஷ் திவாரி
ராகேஷ் திவாரி (Rakesh Tewari (பிறப்பு:2 அக்டோபர் 1953) இந்தியத் தொல்லியல் ஆய்வகத்தின் தலைமை இயக்குநராக 2014 முதல் 2017 முடிய பணியாற்றியவர். இவர் முன்னர் உத்தரப் பிர்தேச மாநிலத் தொல்லியல் துறையின் இயக்குநராக 1988 முதல் 2013 முடிய இருந்தவர். இவர் தலைமையில் உத்தரப் பிரதேசத்தின் சந்த் கபீர் மாவட்டத்தில் சரயு ஆறு பாயும்  லகர்தேவா எனுமிடத்தில்  தொல்லியல் அகழாய்வு செய்த போது, கிமு 7,000  காலப்பகுதியில் இவ்விடத்தில் மக்கள் நெல் வேளாண்மை செய்ததை கண்டுபிடித்தார். நடு கங்கைச் சமவெளிப் பகுதியில் மக்காள் இரும்பு பயன்படுத்தியதை தொல்லியல் அகழாய்வுகள் மூலம் கண்டுபிடித்தார். இவருக்குப் பின் இந்தியத் தொல்லியல் ஆய்வகத்தின் தலைமை இயக்குநராக உஷா சர்மா என்பவர் பதவியேற்றார்.
வெளி இணைப்புகள்
பகுப்பு:இந்தியத் தொல்லியலாளர்கள் பகுப்பு:வாழும் நபர்கள் பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
காக்கை வாகனம்
காக்கை வாகனம் என்பது திருவிழாக்களின் பொழுது உற்சவ சனீஸ்வரன் எழுந்தருளும் வாகனங்களில் ஒன்றாகும். இந்த வாகனம் சனீஸ்வர பரிகார தலங்களிலும், சில சிவாலயங்களில் மட்டுமே காணப்படுகிறது. திருமகளின் அக்கா தவ்வை தெய்வத்திற்கும் காகம் வாகனமாகும்.
ஆதாரங்கள்
பகுப்பு:இந்து சமய கோயில் வாகனங்கள்
ஆசியத் திரைப்படத்துறை
ஆசியத் திரைப்படத்துறை (Cinema of Asia) என்பது ஆசியா கண்டத்தில் தயாரிக்கப்படும் திரைப்படங்களையும் அதை சார்ந்த தொழிலாளர்களையும் உள்ளடக்கிய திரைப்படத்துறையை குறிக்கிறது. ஆசியத் திரைப்படத்துறையிகளில் சீனா, தென் கொரியா, இந்தியா, யப்பான் போன்ற பல நாட்டுத் திரைப்படத்துறைகள் உலகரீதிக மிகவும் பிரபலமாக உள்ளது.
திரைப்படத்தின் முன்னோடிகள்
ஈரான் நாட்டில் ஷாஹர்-ஐ சொக்தா என்ற ஊரில் கண்டு எடுக்கப்பட்ட 5,200 ஆண்டுகள் பழமையான மண் கிண்ணத்தில் பக்கவாட்டில் ஐந்து ஆட்டின் படங்கள் வரையப்பட்டுள்ளன. ஆரம்பகால இயங்குபடத்துறைக்கு இது ஒரு எடுத்துக்காட்டு என்று நம்பப்படுகிறது. கிமு 500 ஆம் ஆண்டு சீனா நாட்டு மெய்யியல் நிபுணரான மோகி என்பவரால் ஒளியின் நிழலை இருண்ட அறையில் எதிர் சுவரில் ஒரு சிறிய துளை வழியாக ஒளிரச் செய்து நிழல் நாடகங்கள் முதலில் ஹான் வம்சத்தின் போது தோன்றி விற்றார். அதன் பின்னர் ஆசியா முழுவதும் பிரபலமடைந்தன.
ஊமைத் திரைப்படம்
1890 களில் ஆசியாவில் முதல் முதலாக குறும்படங்கள் தயாரிக்கப்பட்டன. ஜப்பான் நாட்டில் 1898 ஆம் ஆண்டு முதல் குறும்படங்கள் தயாரிக்கப்பட்டன. முதல் இந்திய குறும்படம் 1898 இல் ஹிரலால் சென் இயக்கிய 'தி ஃப்ளவர் ஆஃப் பெர்சியா' என்ற திரைப்படம் ஆகும்.
1900 களின் முற்பகுதியில் இஸ்ரேல் நாட்டில் ஊமைத் திரைப்படங்கள் கொட்டகைகள், தேனீர் விடுதியில் மற்றும் பிற தற்காலிக கட்டமைப்புகளில் திரையிடப்பட்டன. 1905 ஆம் ஆண்டில் யூதர்களின் அருகிலுள்ள நெவ் ட்செடெக்கில் ஜாஃபா சாலையில் கஃபே லோரென்ஸ் திறக்கப்பட்டது. 1909 முதல் லோரென்ஸ் குடும்பம் விடுதிகளில் திரைப்படங்களைத் திரையிடத் தொடங்கின.
மைக்கல் ஃபெல்ப்ஸ்
மைக்கல் ஃப்ரெட் பெல்ப்ஸ் II (மைக்கல் பிரெட் பெல்ப்சு II) (Michael Fred Phelps II, பி ஜூன் 30, 1985, பால்ட்டிமோர், மேரிலன்ட்) பல நீச்சல் வகைகளில் உலக சாதனைகளைப் படைத்த அமெரிக்க நீச்சல் வீரர் ஆவார். 28 ஒலிம்பிக் தங்கப் பதக்கங்களை பெற்ற ஃபெல்ப்ஸ் ஒலிம்பிக் வரலாற்றில் மிக அதிக தங்கப் பதக்கம் பெற்றவர் ஆவார்.
தஞ்சாவூர் தொப்பாரங்கட்டி பிள்ளையார் கோயில்
தஞ்சாவூர் தொப்பாரங்கட்டி பிள்ளையார் கோயில், தமிழ்நாடு, தஞ்சை மாவட்டம், தஞ்சாவூரில் தெற்கு வீதிக்கு அருகில் அமைந்துள்ளது. தொப்பரங்கட்டிய விநாயகர் கோயில் என்றும் இக்கோயில் அழைக்கப்படுகிறது. தெற்கலங்கத்திலிருந்து எல்லையம்மன் கோயிலுக்குச் செல்லும் வழியில் வலப்புறம் இக்கோயில் அமைந்துள்ளது.
மைக்கல் ஃபெல்ப்ஸ்
ஏதென்ஸ், கிரீசில் நடந்த 2004 ஒலிம்பிக் விளையாட்டுப் போட்டிகளில் 8 பதக்கங்களை (6 தங்கம், 2 வெண்கலம்) வென்றார். 2008 ஒலிம்பிக் விளையாட்டுப் போட்டிகளில் 8 தங்கப் பதக்கங்களை வென்றுள்ளார். ஓராண்டின் ஒலிம்பிக் போட்டிகளில் வென்ற மிகக் கூடிய தங்கப் பதக்க எண்ணிக்கை இதுவேயாகும். 2012 ஒலிம்பிக்கில் 6 பதக்கங்களையும் (4 தங்கம், 2 வெள்ளி) 2016 ஒலிம்பிக்கில் 5 பதக்கங்களையும் (4 தங்கம், 1 வெள்ளி) பெற்றார். எல்லாமாக 27 பதக்கங்களைப் பெற்று, அதிக பதக்கம் பெற்றோர் பட்டியலில் முதலிடத்தில் உள்ளார்.
தஞ்சாவூர் தொப்பாரங்கட்டி பிள்ளையார் கோயில்
தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயிலை தஞ்சாவூர்ப் பிள்ளையார் அளகேஸ்வரம் என்றும் தொப்புள் பிள்ளையார் என்றும் அழைப்பர்.
மைக்கல் ஃபெல்ப்ஸ்
left|thumb|200px|மைக்கல் ஃபெல்ப்ஸ் ஓர் ஒலிம்பிக்கில் ஒருவர் பெற்ற அதிகூடிய பதக்க எண்ணிக்கையான 8 பதக்கங்களை பெல்ப்ஸ் இருதடவை பெற்றுள்ளார். இரசியரான அலெக்சாந்தர் டித்யாதின் ஓர் ஒலிம்பிக்கில் 8 பதக்கம் பெற்ற இன்னொருவர்.
தஞ்சாவூர் தொப்பாரங்கட்டி பிள்ளையார் கோயில்
அமைப்பு
இக்கோயில் விசயநகர ஆட்சியின்கீழ் முதலில் எடுக்கப்பட்ட கோயிலாகும். சற்றே உயர்ந்த தளத்தில் உள்ள இக்கோயில் உள்ளது. இக்கோயிலின் மூலவராக தொப்பாரங்கட்டி பிள்ளையார் உள்ளார். கருவறை மேற்கு நோக்கி உயர்ந்த மேடை மீது உள்ளது. மூலவருக்கு முன்பாக பலிபீடமும், மூஞ்சுறும் காணப்படுகின்றன.
மற்றொரு தொப்புள் பிள்ளையார் கோயில்
தொப்பாரங்கட்டி பிள்ளையார் கோயிலுக்கு அருகே தொப்புள் பிள்ளையார் என்ற பெயரில் மற்றொரு கோயில் உள்ளது. இக்கோயில் கருவறை, விமானம், ஆகிய அமைப்புகளோடு விளங்குகிறது. வாயிலின் முகப்பின் மேல் சுதையால் ஆன விநாயகரும், வள்ளி தெய்வானையுடன் கூடிய சுப்பிரமணியரும் காணப்படுகின்றனர்க. ருவறையின் அருகே முருகன், ஆஞ்சநேயர், நாகர், கஜலட்சுமி ஆகியோர் உள்ளனர்.கோயிலின் முகப்பில் இடப்புறம் 31 ஆகஸ்டு 2006இல் குடமுழுக்கு நடைபெற்றதற்கான கல்வெட்டு காணப்படுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பிள்ளையார் கோயில்கள்
செந்தலை பஞ்சுருட்டான்
செந்தலை பஞ்சுருட்டான் (Rufous-crowned bee-eater)(மீரோப்சு அமெரிக்கானசு) என்பது மெரோபிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி. இங்கு இது பரவலாகக் காணப்படுகிறது. இதன் விலங்கியல் பெயர் தெரிவிப்பதுபோல, இது புதிய உலகில் காணப்படவில்லை.
இது முன்னர் நீல-தொண்டை பஞ்சுருட்டான் (மீ. விரிடிசு) துணையினமாகக் கருதப்பட்டது. ஆனால் 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியல் மற்றும் பேர்ட்லைப் இன்டர்நேஷனல் ஆகியவற்றால் தனித்துவமான சிற்றினமாகப் பிரிக்கப்பட்டது. மேலும் 2022-ல் பன்னாட்டு பறவையியல் மாநாடும் இதைப் பின்பற்றியது.
மேற்கோள்கள்
பகுப்பு:அகணிய உயிரிகள்
பெரம்படி திருமுலநாதசுவாமி கோயில்
பெரம்படி திருமுலநாதசுவாமி கோயில் தமிழ்நாட்டில் தஞ்சாவூர் மாவட்டம், பெரம்படி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் திருமூலநாத சுவாமி, அம்பாள் சன்னதிகளும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமராவதி (மகாராட்டிரம்)
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 343 மீட்டர் (1125 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 549,370 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். அமராவதி மக்களின் சராசரி கல்வியறிவு 79% ஆகும், இதில் ஆண்களின் கல்வியறிவு 83%,  பெண்களின் கல்வியறிவு 76% ஆகும். இது இந்திய தேசிய சராசரி கல்வியறிவான 59.5% விட கூடியதே. அமராவதி மக்கள் தொகையில் 12% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:மகாராட்டிரத்திலுள்ள மாநகரங்கள் பகுப்பு:மகாராட்டிர மாநிலத்திலுள்ள ஊர்களும் நகரங்களும் பகுப்பு:அமராவதி மாவட்டம் பகுப்பு:மகாராட்டிரத்தில் உள்ள மாநகராட்சிகள்
நேபாளத்தில் பாலின சமத்துவமின்மை
thumb| குழந்தையுடன் தனது வீட்டில் நேபாள இல்லத்தரசி. நேபாளத்தில் பாலின சமத்துவமின்மை (Gender inequality in Nepal) என்பது தெற்கு ஆசியா நாடான நேபாளத்தில் ஆண்களுக்கும் பெண்களுக்கும் இடையிலான ஏற்றத்தாழ்வுகளையும், சமத்துவமினையையும் குறிக்கிறது. பாலின சமத்துவமின்மை என்பது சமத்துவமற்ற வகையில் நடத்துவது எனவும், வாய்ப்புகள் எனவும் வரையறுக்கப்படுகிறது. பாலின சமத்துவமின்மை உலகளாவிய மனித வளர்ச்சிக்கு ஒரு பெரிய தடையாக உள்ளது. ஏனெனில் பாலினமானது, ஆரோக்கியம், கல்வி, அரசியல் பிரதிநிதித்துவம், தொழிலாளர் சந்தைகள் போன்ற பல்வேறு துறைகளில் பாகுபாட்டின் அடிப்படையை தீர்மானிக்கிறது. நேபாளம் நவீனமயமாக்கப்பட்டு, பாலினப் பாத்திரங்கள் மாறினாலும், பாரம்பரியமாக ஆணாதிக்க சமூகம் பாலின சமத்துவத்திற்கு முறையான தடைகளை உருவாக்குகிறது.
உலக தரவரிசை
உலக பொருளாதார மன்றத்தின் படி, பாலின சமத்துவத்தில் 144 நாடுகளில் நேபாளம் 110வது இடத்தில் உள்ளது என்று 2016 உலகளாவிய பாலின குறியீடு வெளிப்படுத்துகிறது. இந்த குறியீட்டுக்கான நேபாளத்தின் மதிப்பெண் 0.661 ஆகும். 1 பாலின சமத்துவத்தைக் குறிக்கிறது. ஐக்கிய நாடுகள் வளர்ச்சித் திட்டத்தின் பாலின சமத்துவமின்மைக் குறியீடு நேபாளத்திற்கு 0,497 மதிப்பெண்ணைக் கொடுத்தது. 0 சமத்துவத்தைக் குறிக்கிறது. இனப்பெருக்க ஆரோக்கியம், அதிகாரமளித்தல், பொருளாதார நிலையை அளவிடும் இந்த குறியீட்டில், பாலின சமத்துவத்திற்காக 188 நாடுகளில் நேபாளம் 115 வது இடத்தில் உள்ளது. கூடுதலாக, உலகளாவிய பாலின இடைவெளிக் குறியீட்டில் 145 நாடுகளில் நேபாளம் 110வது இடத்தில் இருப்பதை ஐக்கிய நாடுகள் பெண்கள் அமைப்பு கண்டறிந்தனர்.
மக்கள் போர்
நேபாளத்தில் சமீபத்திய அரசியல் மோதல், 1996 முதல் 2006 வரை நேபாள மக்கள் புரட்சி என அழைக்கப்படுகிறது. இது முடியாட்சியை எதிர்த்து நேபாள கம்யுனிஸ்ட் கட்சி (மாவோயிசம்) முன்னெடுத்தது. இந்த நேரத்தில் அரசியல் மோதல்களுக்கு பங்களிக்கும் கூடுதல் காரணிகளாக, பொருளாதார தேக்கம், அதிக வேலையின்மை, மோசமான கல்வி, வறுமையின்மை, தொடரும் பாகுபாடும் உயரடுக்கும், நாட்டின் மற்ற பகுதிகளுக்கு இடையே அதிகரித்து வரும் இடைவெளி போன்றவை பார்க்கபடுகிறது. நேபாள கம்யுனிஸ்ட் கட்சி நிலப்பிரபுத்துவ முடியாட்சியை முடிவுக்குக் கொண்டுவருவதாகவும், மாநிலத்தின் வளங்களை தேசியமயமாக்குவதாகவும், செல்வத்தை மறுபகிர்வு செய்வதாகவும் வாக்குறுதியளித்ததால், அரசியல் உள்போக்கு, ஊழல் மற்றும் மெதுவான முன்னேற்றம் ஆகியவை பெண்கள் உட்பட தகுதியற்ற குழுக்களிடமிருந்து ஆதரவைப் பெற்றன. நேபாள கம்யுனிஸ்ட் கட்சி 1996-ல் 40 அம்ச கோரிக்கைகளை அரசுக்கு சமர்ப்பித்தது. ஒரு கோரிக்கை குறிப்பாக பெண்களின் சமத்துவத்தை வலியுறுத்துகிறது: "ஆணாதிக்க சுரண்டலும், பெண்களுக்கு எதிரான பாகுபாடும் நிறுத்தப்பட வேண்டும். மகள்களுக்கு தந்தைவழி சொத்துக்களை அணுக அனுமதிக்க வேண்டும்"
எதிர்க்கட்சி ஒரு கிளர்ச்சி இயக்கமாக மாறியது. இது ஒரு ஆயுத மோதலை ஏற்படுத்தியது. அனைத்து நேபாள மகளிர் சங்கம் (புரட்சிகரம்) நேபாள கம்யுனிஸ்ட் கட்சி மூலம் உருவாக்கப்பட்டது, போர் முழுவதும் சாதிக்கும் , பாலின பாகுபாட்டிற்கும் எதிராக அடிமட்ட பிரச்சாரங்களை ஏற்பாடு செய்து, பெண்கள் நடவடிக்கை சார்ந்த மற்றும் கிளர்ச்சியில் பங்கேற்பாளர்களை ஊக்குவித்தது. பல பெண்கள் மக்களாட்சி உரிமைகளுக்கான போராட்டம் சட்டரீதியான சமத்துவம், அரசியல் பங்கேற்பு, சமூக பொருளாதார அதிகாரமளித்தல் ஆகியவற்றைக் கோரி, பெண்களின் உரிமைகளுக்கான போராட்டமாகவும் இருக்க வேண்டும் என்று நம்பினர். நேபாள மக்கள் புரட்சி முழுவதும், பெண்கள் அரசியல் ஆர்வலர்கள், கொரில்லா வீரர்கள், போராளிகளின் 40 சதவிகிதம், பாலியல் வன்முறையால் பாதிக்கப்பட்டவர்கள் என இருந்தனர். ஒரு தசாப்த மோதலுக்குப் பிறகு, 13,000க்கும் அதிகமானோர் இறந்தனர். மேலும், 200,000க்கும் அதிகமானோர் இடம்பெயர்ந்தனர்.
மேற்கோள்கள்
பகுப்பு:நேபாளம் பகுப்பு:பாலினச் சமனிலை பகுப்பு:பெண்ணிய வரலாறு
உலோரி கிளேசு
உலோரி கிளேசு (Lori Glaze) ஓர் அமெரிக்கக் கோள் அறிவியலாளர் ஆவார். இவர் நாசாவின் அறிவியல் இலக்குத் திட்ட இயக்க்கத்தின் கோள் அறிவியல் பிரிவுக்கு இயக்குநராக உள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் கோள் அறிவியலாளர்கள் பகுப்பு:பெண் வானியலாளர்கள் பகுப்பு:அமெரிக்க வானியலாளர்கள் பகுப்பு:கோள் அறிவியலாளர்கள்
காட்மோசெலைட்டு
காட்மோசெலைட்டு (Cadmoselite) என்பது CdSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். காட்மியம் தனிமத்தின் செலீனைடு கனிமமான இது அறுங்கோண வடிவத்தில் படிகமாகிறது. ஒளிபுகா படிகங்களாக கருப்பு நிறம் முதல் வெளிர் சாம்பல் நிறம் வரையிலான நிறத்துடன் படிகங்களாகவும் மணிகளாகவும் காட்மோசெலைட்டு கனிமம் தோன்றுகிறது. 1957 ஆம் ஆண்டு உருசிய கூட்டமைப்பைச் சேர்ந்த துவா குடியரசில் முதன் முதலாக காட்மோசெலைட்டு கனிமம் கண்டறியப்பட்டது. வெப்ப அழுத்த அதிகரிப்பின் காரணமாக புவியோட்டில் புதையுண்டு மணற்கற்களுக்கு இடையில் மணிகளாக கேட்மோசெலைட்டு கனிமம் இயற்கையில் உருவாகிறது.
உலக இரத்த ஒட்டுண்ணி நோய் நாள்
உலக இரத்த ஒட்டுண்ணி நாள் (World Chagas Disease Day) என்பது இரத்த ஒண்டுண்ணி நோய் பற்றிய விழிப்புணர்வை ஏற்படுத்த ஏப்ரல் 14 அன்று அனுசரிக்கப்படுகிறது. இது முதன்முதலில் ஏப்ரல் 14, 2020 அன்று கொண்டாடப்பட்டது. மேலும் ஏப்ரல் 14, 1909 அன்று முதன் முதலில் இந்நோயைக் கண்டறிந்த பிரேசிலிய மருத்துவர் கார்லோசு ரிபேரோ ஜஸ்டினியானோ சாகசின் பெயரால் இந்நோய் அழைக்கப்படுகிறது. உலக இரத்த ஒட்டுண்ணி நோய் நாள் மே 24, 2019 அன்று உலக சுகாதார சபையின் 72வது அமர்வில் அங்கீகரிக்கப்பட்டது, மேலும் மே 28, 2019 அன்று உலக சுகாதார சபையின் கூட்டத்தில் அதிகாரப்பூர்வமாக அறிவிக்கப்பட்டது. உலக இரத்த ஒட்டுண்ணி நோய் நாளின் முன்மொழிவு இரத்த ஒட்டுண்ணி நோயால் பாதிக்கப்பட்ட மக்களின் சங்கங்களின் சர்வதேச கூட்டமைப்பால் நிறுவப்பட்டது. மேலும் பல சுகாதார நிறுவனங்கள், பல்கலைக்கழகங்கள், ஆராய்ச்சி மையங்கள், நிறுவனங்கள் மற்றும் அறக்கட்டளைகளால் ஆதரிக்கப்பட்டது.
"உலக அளவில் அனுசரிக்கப்படும் வருடாந்திர நாள் இந்நோய் குறித்த பன்னாட்டுக் கவனத்தை ஈர்க்கும்" என்று உலக சுகாதார மருத்துவ அதிகாரி மருத்துவர் பெட்ரோ அல்பஜார் வினாசு கூறினார். "இந்த நாட்கள் பார்வையை வழங்க உதவுவதோடு, பெரும்பாலும் புறக்கணிக்கப்பட்ட, ஆனால் இன்னும் பல நாடுகளில் இருக்கும் ஒரு நோய்க்கான கட்டுப்பாட்டுத் தலையீடுகளை மேம்படுத்த நாடுகளை அர்ப்பணிக்க உதவும்." உலக இரத்த ஒட்டுண்ணி நோய் நாளினை கொண்டாடுவது இந்த நோய்க்கு ஆதரவாகக் குரல் கொடுக்க ஒரு தனித்துவமான வாய்ப்பை வழங்குகிறது.
பித்தேகோரசு தேற்றம்
பிதாகரஸ் தேற்றம் அல்லது பித்தேகோரசு தேற்றம் அல்லது பைத்தகரசின் தேற்றம் (Pythagorean theorem அல்லது Pythagoras' theorem) என்பது ஒரு செங்கோண முக்கோணத்தில் உள்ள மூன்று பக்கங்களுக்கும் இடையே உள்ள தனிச்சிறப்பான ஒரு தொடர்பைக் கூறும் ஒரு கூற்று.
உலக இரத்த ஒட்டுண்ணி நோய் நாள்
உலக காச நோய் நாள், உலக சுகாதார நாள், உலக மலேரியா நாள், உலக நோய்த்தடுப்பு வாரம், உலக புகையிலை எதிர்ப்பு தினம், உலக குருதிக் கொடையாளர் நாள், உலக கல்லீரல் அழற்சி நாள், உலக நோயாளி பாதுகாப்பு நாள், உலக நுண்ணுயிர் எதிர்ப்பு விழிப்புணர்வு வாரம் மற்றும் உலக எய்ட்ஸ் தினம் போன்ற உலக சுகாதார அமைப்பு மூலம் அறிவிக்கப்பட்ட 11 அதிகாரப்பூர்வ உலகளாவிய பொதுச் சுகாதார விழிப்புணர்வு பிரச்சாரங்களில் உலக இரத்த ஒட்டுண்ணி நாளும் ஒன்றாகும்.
பித்தேகோரசு தேற்றம்
ஒரு செங்கோண முக்கோணத்தில், அதன் செம்பக்கத்தின் (கர்ணத்தின்) நீளத்தின் இருமடியானது, மற்ற பக்க நீளங்களின் இருமடிகளின் கூட்டுக்கு ஈடு (சமம்).
உலக இரத்த ஒட்டுண்ணி நோய் நாள்
வெளி இணைப்புகள்
பகுப்பு:ஏப்ரல் சிறப்பு நாட்கள்
பித்தேகோரசு தேற்றம்
இத்தேற்றத்தை கிரேக்க நாட்டு கணிதவியல் அறிஞர், மெய்யியல் அறிஞராகிய பித்தகோரசு கண்டுபிடித்தார் என்று பொதுவாக நம்பப்படுவதால், அவர் பெயரால் இத்தேற்றம் வழங்குகின்றது. ஆனால் இத்தேற்றத்தின் உண்மை அவர் காலத்திற்கு மிக முன்னமேயே அறியப்பட்டுப் பயன்பாட்டில் இருந்து வந்துள்ளது.
செங்கோண முக்கோணத்தின் மிகப்பெரிய பக்கமாகிய செம்பக்கம் அல்லது கர்ணத்தின் நீளத்தை c \, என்று கொண்டு, மற்ற இரு பக்கங்களின் (“தாங்கிப் பக்கங்களின்”) நீளங்களை a, b \,என்று குறித்தால், பித்தகோரசு தேற்றம் தரும் சமன்பாடு:
இப்பொழுது செம்பக்கத்தின் (கர்ணத்தின்) நீளத்தை நேரடியாக அறிய:
செம்பக்கத்தின் நீளமும், மற்றொரு பக்கத்தின் நீளமும் தெரிந்திருந்தால் மூன்றாவது பக்கத்தின் நீளத்தைக் கீழ்க்காணுமாறு அறியலாம்:
இந்தப் பித்தேகோரசின் தேற்றத்தின் நீட்சியாக அல்லது பொதுமைப்பாடாகச் செங்கோண முக்கோணம் மட்டுமல்லாமல் எந்த ஒரு (யூக்கிளிடிய சமதள) முக்கோணத்திற்கும் பொருந்துமாறு கோசைன்களின் விதி வகுக்கப்படுகின்றது. இந்தக் கோசைன்களின் விதிப்படி, மூன்றாவது பக்கத்தின் நீளத்தை அறிய, மற்ற இரு பக்கங்களின் நீளங்களும், அவற்றுக்கிடையே உள்ள கோணமும் அறிந்திருக்க வேண்டும். மற்ற இரு பக்கங்களுக்கும் இடையே உள்ள கோணம் செங்கோணமாக (90°) இருந்தால், கோசைன்களின் விதி பித்தகோரசின் விதியாகச் சுருங்கிவிடும்.
thumb|right|250px|ஒரு செங்கோண முக்கோணத்தின் ஒவ்வொரு பக்கங்களின் மீதும் அரைவட்டங்கள் காட்டப்பட்டுள்ளன. செம்பக்கத்தின் (கர்ணத்தின்) மீதுள்ள சீரான வடிவத்தின் பரப்பளவு மற்ற இரு பக்கங்களின் மீதுள்ள சீரான வடிவங்களின் பரப்புகளின் கூட்டுக்கு ஈடு. பித்தேகோரசின் விதியை வடிவங்களின் துணைகொண்டு காட்ட ஒவ்வொரு பக்கத்தின் இருமடியைக் காட்ட ஒவ்வொரு பக்கத்தின் மீதும் ஒரு கட்டம் (சதுரம்) வரைந்து காட்டப்பட்டுள்ளது; அது போலவே, சீரான எவ்வடிவும் இருக்கலாம் என்பதற்காக, அருகில் உள்ள படத்தில் ஒவ்வொரு பக்கங்களின் மீதும் அரைவட்டங்கள் காட்டப்பட்டுள்ளன. செம்பக்கத்தின் மீதுள்ள சீரான வடிவத்தின் பரப்பளவு மற்ற இரு பக்கங்களின் மீதுள்ள சீரான வடிவங்களின் பரப்புகளின் கூட்டுக்கு ஈடு. இதே போலச் சமபக்க முக்கோணங்கள், சீர் அறுகோணங்கள் போன்றவற்றையும் அமைத்துக் காட்டலாம்.
தேற்றத்தின் பிற வடிவங்கள்
செங்கோண முக்கோணத்தின் மிகப்பெரிய பக்கமாகிய செம்பக்கம் அல்லது கர்ணத்தின் நீளத்தை c \, என்று கொண்டு, மற்ற இரு பக்கங்களின் (“தாங்கிப் பக்கங்களின்”) நீளங்களை a, b \,என்று குறித்தால், பித்தகோரசு தேற்றம் தரும் சமன்பாடு:
இப்பொழுது செம்பக்கத்தின் நீளத்தை பின்வரும் வாய்ப்பாட்டால் கணிக்கலாம்:
செம்பக்கத்தின் நீளமும், மற்றொரு பக்கத்தின் நீளமும் தெரிந்திருந்தால் மூன்றாவது பக்கத்தின் நீளத்தைக் கீழ்க்காணுமாறு அறியலாம்:
பித்தாகரசு தேற்றம் ஒரு செங்கோண முக்கோணத்தின் பக்கங்களுக்கு இடையேயுள்ள தொடர்பைத் தருகிறது. இதனால் ஒரு செங்கோண முக்கோணத்தின் இரு பக்க அளவுகள் தெரிந்தால் அதன் மூன்றாவது பக்கத்தை இத் தேற்றத்தின் முடிவைப் பயன்படுத்திக் கணிக்க முடியும்.
இத் தேற்றத்தின் கிளைமுடிவாக, ஒரு செங்கோண முக்கோணத்தின் செம்பக்கத்தின் அளவு மற்ற இரு பக்க அளவுகளைவிட அதிகமானதாகவும், ஆனால் மற்ற இரு பக்க அளவுகளின் கூடுதலைவிடச் சிறியதாகவும் இருக்கும் என்ற கூற்றைக் கொள்ளலாம்.
பித்தகோரசின் தேற்றத்தின் நீட்சியாக அல்லது பொதுமைப்பாடாகச் செங்கோண முக்கோணம் மட்டுமல்லாமல் எந்த ஒரு (யூக்கிளிடிய சமதள) முக்கோணத்திற்கும் பொருந்துமாறு கோசைன்களின் விதி உள்ளது. இவ்விதியைப் பயன்படுத்தி எந்தவொரு முக்கோணத்திலும் அதன் இரு பக்கங்களும் அவற்றுக்கு இடைப்பட்ட கோணமும் தெரிந்தால் முக்கோணத்தின் மூன்றாவது பக்கத்தைக் கணிக்கலாம். மற்ற இரு பக்கங்களுக்கும் இடையே உள்ள கோணம் செங்கோணமாக (90°) இருந்தால், கோசைன்களின் விதி பித்தகோரசின் விதியாகச் சுருங்கிவிடும்.
நிறுவல்
பித்தேகோரசு தேற்றத்திற்குப் பல நிறுவல் வழிகள் உள்ளன. அதிக நிறுவல்கள் பெற்ற தேற்றம் என்னும் புகழ் பெற்றது இத்தேற்றம். எலிசா சுகாட் லூமிசு (Elisha Scott Loomis) எழுதிய பித்தகோரியன் முன்மொழிவு (Pythagorean Proposition), என்னும் நூலில் 367 நிறுவல்களைத் தொகுத்து வழங்கியுள்ளார்.
பித்தகோரசின் நிறுவல்
பித்தகோரசு தேற்றமானது பித்தகோரசின் காலத்திற்கு முன்பாகவே அறியப்பட்டிருந்தாலும், பித்தகோரசு தான் அத் தேற்றத்தை முதலில் நிரூபித்தவர் ஆவார். அவர் அளித்த நிறுவல் மிகவும் எளிமையானது. மேலும் அது மறுவரிசைப்படுத்தல் மூலமான நிறுவல் என அழைக்கப்படுகிறது.
படத்தில் உள்ள இரு பெரிய சதுரங்கள் ஒவ்வொன்றும் நான்கு முற்றொப்பான முக்கோணங்களைக் கொண்டுள்ளன. ஆனால் இரு சதுரங்களிலும் அவை வெவ்வேறு இடங்களில் உள்ளன. எனவே இவ்விரு சதுரங்களுக்குள்ளும் காணப்படும் வெள்ளை நிறப்பகுதிகள் சமமான பரப்பளவு கொண்டிருக்க வேண்டும். அந்த பரப்பளவுகளைச் சமப்படுத்த பித்தகோரசு தேற்றத்தின் கிடைக்கும்.
வடிவொத்த முக்கோணங்கள் வாயிலாக நிறுவல்
thumb|left|வடிவொத்த முக்கோணங்களைக் கொண்டு நிறுவதல் ABC என்பது ஒரு செங்கோண முக்கோணமாக இருக்கட்டும். C என்னும் முனையில் செங்கோணம் உள்ளது. C இல் இருந்து எதிர்ப் பக்கத்துக்கு ஒரு செங்குத்துக் கோடு வரைவோம். இது எதிர்ப்பக்கமாகிய AB இல் H என்னும் இடத்தில் வெட்டட்டும். இப்பொழுது புதிய முக்கோணமாகிய ACH முதலில் எடுத்துக்கொண்ட ABC என்னும் முக்கோணத்துடன் வடிவொத்த முக்கோணம் ஆகும். ஏனெனில் இரண்டுமே செங்கோண முக்கோணத்தையும், A என்னும் கோணத்தை பொதுவாகவும் கொண்டிருப்பதால் (மூன்றாவது கோணமும் ஒன்றாகத்தான் இருத்தல் வேண்டும்), இரு முக்கோணங்களும் வடிவொத்த முக்கோணங்கள். இதே போன்ற காரணங்களால், முக்கோணங்கள் ABC, CBH ஆகிய இரண்டும் வடிவொத்த முக்கோணங்கள். வடிவொத்த முக்கோணங்கள் ஆகையால், அவற்றின் பக்க நீளங்களின் விகிதங்கள் ஒத்ததாக இருக்கும்.
இவற்றைக் கீழ்க்காணுமாறு எழுதலாம்:
இவ்விரண்டு சமன்பாடுகளையும் கூட்டினால், நாம் பெறுவது:
மேலுள்ளவற்றில் இருந்து பித்தகோரசு தேற்றத்தைப் பெறுகின்றோம்:
யூக்ளிடின் நிறுவல்
thumb|படம் 1-யூக்ளிடின் "கூறுகள்" (Elements) என்னும் நூலில் உள்ள நிறுவல்
யூக்ளிடின், "கூறுகள்" ("Elements") என்னும் நூலில் முதல் புத்தகத்தில் முன்வைப்பு 47 இல், பித்தகோரசின் தேற்றத்தைக் கீழ்க்காணும் ஏரண காரணங்களைக் கொண்டு நிறுவியுள்ளார்:
படம் 1 இல்,
முறையான நிறுவல்
யூக்ளிடின் முறையான நிறுவலுக்கு நான்கு சிறுதேற்றங்கள் தேவை:
thumb|200px|படம் 2:இரு புதியகோடுகளுடன் விளக்கம்
இந்த நிறுவல் யூக்கிளிடின் "கூறுகள்" நூலில் முதல் தொகுதியில் 47 ஆவது முன்வைப்பாக உள்ளது 1.47.
இயற்கணித நிறுவல்
thumb|right|250px|A,B,C என்பன ஒரு செங்கோண முக்கோணத்தின் பக்கநீளங்கள். முற்றொருமையான நான்கு செங்கோண முக்கோணங்களைப் படத்தில் உள்ளவாறு அடுக்கினால், நடுவே C என்னும் பக்கம் கொண்ட சதுரம் கிடைக்கும். இப்படத்தைக் கொண்டு பித்தகோரசின் தேற்றத்தை நிறுவலாம் இயற்கணித முறையைப் பின்பற்றிக் கீழ்க்காணும் காரண கருத்தோட்டத்தின் படி நிறுவலாம். இதற்கு அருகில் உள்ள படம் உதவும். இப்பொழுது 2AB ஐ மேலுள்ள ஈடுகோளின் இருபக்கங்களில் இருந்தும் கழித்தால்,
வகையீடுகளைப் பயன்படுத்தி நிறுவுதல்
ஒரு செங்கோண முக்கோணத்தின் ஒரு பக்க அளவில் ஏற்படும் மாற்றத்தினால் அதன் கர்ணத்தின் அளவில் ஏற்படும் மாற்றத்தைக் கணித்து, நுண்கணிதத்தையும் பயன்படுத்தினால் பித்தகோரசு தேற்றத்தைப் பெறலாம். படத்தின் மேற்பக்கத்தில், படத்தின் கீழ்பக்கத்தில்,
இத்தீர்வில் x = 0, y = a எனப் பிரதியிட C = a 2 கிடைக்கிறது. (dx, dy க்குப் பதிலாக எல்லைகளைப் பயன்படுத்தினால் இந் நிறுவம் மேலும் மேம்பட்டதாக அமையும்.)
மறுதலை
பித்தகோரசு தேற்றத்தின் மறுதலையும் உண்மையாகும்: "a2 + b2 = c2 என்ற முடிவை நிறைவு செய்யும் நேர் எண்கள் a, b, c எனில், இம் மூன்று எண்களையும் பக்கங்களாகக் கொண்டு ஒரு முக்கோணம் வரையலாம்; மேலும் அம் முக்கோணம், a, b பக்கங்களுக்கு இடையே செங்கோணத்தைக் கொண்ட செங்கோண முக்கோணமாகவும் இருக்கும்."
"a, b, c ஐப் பக்கங்களாகக் கொண்ட முக்கோணத்தில் a2 + b2 = c2, எனில், a, b பக்கங்களுக்கிடையேயான கோணம் 90° ஆகும்."
இந்த மறுதலை யூக்ளிடின் ’கூறுகள்’ புத்தகத்தில் உள்ளது (புத்தகம் I, முன்வைப்பு 48): "ஒரு முக்கோணத்தின் ஒரு பக்கத்தின் மீது வரையப்படும் சதுரம் முக்கோணத்தின் மற்ற இரு பக்கங்களின் மீது வரையப்படும் இரு சதுரங்களின் கூடுதலுக்குச் சமமாக இருந்தால் அந்த இரு பக்கங்களுக்கு இடைப்பட்ட கோணம் செங்கோணம் ஆகும்.அம் முக்கோணம் செங்கோண முக்கோணமாகும்."
இக் கூற்றினை கொசைன் விதியைப் பயன்படுத்தி நிறுவலாம். கீழ்க்கண்டவாறும் நிறுவலாம்:
பித்தகோரசு தேற்றத்தின் மறுதலையின் இந் நிறுவலில் பித்தகோரசு தேற்றம் பயன்படுத்தப்பட்டுள்ளது. எனினும் பித்தகோரசு தேற்றத்தைப் பயன்படுத்தாமலும் அதன் மறுதலையை நிறுவலாம்.
பித்தகோரசுத் தேற்றத்தின் மறுதலையின் கிளைமுடிவுவானது, எடுத்துக்கொள்ளப்படும் முக்கோணம் விரிகோண முக்கோணமா, குறுங்கோண முக்கோணமா அல்லது செங்கோண முக்கோணமா என வகைப்படுத்தப் பயன்படுகிறது.
எடுத்துக்கொள்ளப்பட்ட முக்கோணத்தின் பக்கங்கள் a, b , c. இவற்றில் மிக நீளமான பக்கம் c எனில், a + b > c. கீழ்க்காணும் கூற்றுகள் முக்கோணத்தின் வகையைத் தருகின்றன:
பித்தகோரசின் மும்மை
பைதகரசின் விதியை திருப்தி செய்யும் வகையில் செங்கோண முக்கோணமொன்றின் பக்கங்களின் நீளத்தொடர்புகள் பித்தகோரசின் மும்மை எனப்படும். முழு எண்களினாலான முதலாவது பித்தாகோரசு மும்மை 3, 4, 5 என்பதாகும். இதன் மடங்குகளும் அதாவது (6,8,10), (9,12,15), (30,40,50) என்பனவும் முழு எண்ணினாலான பித்தகோரசின் மும்மையைத் தரும். இது தவிர (8,15,17), (7,24,25).... என்றவாறு பித்தகோரசின் முழு எண் மும்மைகளை அமைக்கலாம்.
பித்தகோரசின் முழு எண் மும்மை துணியப்படும் முறை:
எடுத்துக்காட்டு: எண் 6 எனின் அதன் அரைவாசி 3. மூன்றின் வர்க்கம் 9. ஆகவே பித்தகோரசின் முழு எண் மும்மையின் அடுத்த எண்கள் 8, 10. இங்கு பித்தகோரசின் முழு எண் மும்மை (6,8,10)
எடுத்துக்காட்டு: எண் 7 எனின் அதன் வர்க்கம் 49. அரைவாசி 25 உம் 24 உம் ஆகும். இங்கு பித்தகோரசின் முழு எண் மும்மை (7,24,25)
சிக்கல் எண்கள்
எனவே r, x, y மூன்றும் பித்தகோரசு தேற்றத்தின் முடிவை நிறைவு செய்கின்றன:
r நேர் எண்ணாகவோ அல்லது பூச்சியமாகவோ அமையலாம்; x, y நேர் அல்லது எதிர் எண்களாக இருக்கலாம்.
சிக்கலெண் தளத்தில், z க்கும் ஆதிப்புள்ளி O க்கும் இடைப்பட்ட தூரம் r ஆகும். இதனைப் பொதுமைப்படுத்தி சிக்கலெண் தளத்திலமையும் இரு புள்ளிகளுக்கிடைப்பட்ட தூரத்தைக் காணலாம்.
z1, z2 இரு சிக்கலெண் புள்ளிகள் எனில் அவற்றுக்கிடையே உள்ள தூரம்:
இதுவும் பித்தாகரசு தேற்ற முடிவாகிறது:
கார்ட்டீசியன் ஆள்கூற்று முறைமை
கார்ட்டீசியன் தளத்திலமையும் (x1, y1,)  (x2, y2) ஆகிய இருபுள்ளிகளுக்கிடையேயுள்ள தொலைவு (யூக்ளிடிய தொலைவு) காணும் வாய்ப்பாடு:
பொதுவாக, யூக்ளிடிய n-வெளியில் அமையும் இரு புள்ளிகளுக்கு இடையேயுள்ள யூக்ளிடிய தொலைவானது பொதுமைப்படுத்தப்பட்ட பித்தகோரசு தேற்றத்தின் மூலம் பின்வருமாறு வரையறுக்கப்படுகிறது:
வளைகோட்டு ஆள்கூறுகள்
right|thumb|250px|வாள்முனை ஆள்கூற்று முறைமைக்கும் கார்ட்டீசிய ஆள்கூற்று முறைமைக்கும் இடையே உள்ள உறவை விளக்கும் படம். கார்ட்டீசியன் ஆள்கூற்று முறைமைக்குப் பதில் போலார் ஆள்கூறுகள் அல்லது மேலும் பொதுவான வளைகோட்டு ஆள்கூறுகள் பயன்படுத்தப்படும்போதும், யூக்ளிடிய தொலைவு காணும் வாய்ப்பாட்டினைப் பித்தகோரசு தேற்றத்தின் மூலம் பெறமுடியும். இதற்கு கார்ட்டீசியன் ஆள்கூறுகளையும் வளைகோட்டு ஆள்கூறுகளையும் இணைக்கும் தொடர்புச் சமன்பாடுகள் பயன்படுத்தப்படுகின்றன.
எடுத்துக்காட்டாக, இருபரிமாணத் தளத்திலமைந்த ஒரு புள்ளியின் போலார் ஆள்கூறுகள் (r, θ); கார்ட்டிசியன் ஆள்கூறுகள் (x, y) எனில்:
இந்த வாய்ப்பாடு கொசைன்களின் விதியாகும். இது சில சமயங்களில் ’பொதுமைப்படுத்தப்பட்ட பித்தகோரசு தேற்றம்’ எனவும் அழைக்கப்படுகிறது.
எடுத்துக்கொள்ளப்பட்ட இரு புள்ளிகளின் ஆரைத் திசையன்கள் ஒன்றுக்கொன்று செங்குத்தாக இருக்குமானால் ஆகும். இந்நிலையில் மேலேயுள்ள தொலைவு வாய்ப்பாடு என்றாகி விடுகிறது. இதனால் செங்கோண முக்கோணங்களுக்குப் பொருந்தும் பித்தகோரசு தேற்றத்தை, எந்தவொரு முக்கோணத்துக்கும் பொருந்துகின்ற கொசைன்களின் விதியின் சிறப்புவகையாகக் கொள்ளலாம்.
பித்தகோரசின் முக்கோணவியல் முற்றொருமை
ஒரு செங்கோண முக்கோணத்தின் பக்கங்கள் a, b, c (செம்பக்கம்); பக்கம் aக்கும் செம்பக்கத்துக்கும் இடைப்பட்ட கோணம் θ எனில்:
இதில் என்ற பித்தகோரசு தேற்ற முடிவு பயன்படுத்தப்பட்டுள்ளது. சைனுக்கும் கொசைனுக்கும் இடையேயான இந்தத் தொடர்பு அடிப்படையான பித்தகோரசின் முக்கோணவியல் முற்றொருமை என அழைக்கப்படுகிறது.
குறுக்குப் பெருக்கத்துடன் தொடர்பு
பித்தகோரசு தேற்றம், குறுக்குப் பெருக்கத்தையும் புள்ளிப் பெருக்கத்தையும் தொடர்புபடுத்துகிறது:
திசையன் இயற்கணிதத்தில் குறுக்குப் பெருக்கம், புள்ளிப் பெருக்கம் இரண்டின் வரையறை:
இதில் மேலுள்ள வரையறைகளைப் பயன்படுத்த,
மேலே தரப்பட்ட தொடர்பினை சற்று மாற்றியமைத்து குறுக்குப் பெருக்கத்தைக் கீழுள்ளவாறு வரையறையறுக்கலாம்:
வெவ்வேறு வடிவொத்த வடிவங்கள்
செங்கோண முக்கோணத்தின் மூன்று பக்கங்களின் மீதும் சதுரங்களுக்குப் பதிலாக வெவ்வேறு மூன்று வடிவொத்த வடிவங்களை வரைந்து பித்தகோரசு தேற்றத்தினைப் பொதுமைப்படுத்தியவர் கிமு ஐந்தாம் நூற்றாண்டைச் சேர்ந்த கிரேக்கக் கணிதவியலார் இப்போகிரசு (சியோசு) ஆவார். இதே கருத்து யூக்ளிடின் ’கூறுகள்’ புத்தகத்திலும் உள்ளது (புத்தகம் VI, முன்வைப்பு VI 31):
"ஒரு செங்கோண முக்கோணத்தின் பக்கங்களின் மீது வடிவொத்த வடிவங்கள் வரையப்பட்டால், இரு சிறிய பக்கங்களின் மீது வரையப்பட்ட வடிவங்களின் பரப்பளவுகளின் கூடுதல் பெரிய பக்கத்தின் மீது வரையப்பட்ட வடிவத்தின் பரப்பளவுக்குச் சமமாக இருக்கும்."
தேற்றத்தின் பொதுமைப்படுத்தல் முக்கோணத்தின் மூன்று பக்கங்கள் ஒவ்வொன்றும் அவற்றின் மீது வரையப்படும் வடிவத்தின் ஒரு பக்கமாக உள்ளது என்ற கூற்றின் அடிப்படையில் பித்தகோரசு தேற்றம் இவ்வாறு பொதுமைப்படுத்தப்படுகிறது.
செங்கோண முக்கோணத்தின் பக்கங்களின் மீது வரையப்படும் குவிவுப் பல்கோணங்களுக்கு மட்டும் இத்தேற்றத்தினை யூக்ளிடின் நிறுவல் தருகிறது என்றாலும், தேற்றமானது குழிவுப் பல்கோணங்களுக்கும், வளைகோட்டு வரம்புகளுடைய வடிவங்களுக்குங்கூடப் (அவ் வடிவங்களின் ஒரு வரம்பு முக்கோணத்தின் ஒரு பக்கமாக இருக்கும்பட்சத்தில்) பொருந்தும்.
கொசைன்களின் விதி
பித்தகோரசு தேற்றம், ஒரு முக்கோணத்தின் பக்கங்களுக்கு இடையேயுள்ள தொடர்பைத் தரும் கொசைன்களின் விதியின் சிறப்புவகையாகும்:
எனவே இந்நிலையில் இவ்விதி பித்தகோரசு தேற்றமாகிறது.
வெளி இணைப்புகள்
பகுப்பு:வடிவவியல் பகுப்பு:நிறுவலடங்கிய கணிதத்தேற்றங்கள் பகுப்பு:முக்கோணங்கள் பகுப்பு:கோணங்கள் பகுப்பு:சமன்பாடுகள்
மேகாலி
மேகாலி மீனாட்சி (Meghali Meenakshi) தமிழ்த் திரைப்படங்களில் தோன்றி நடித்துவரும் இந்திய நடிகையாவார். நடிகரும் பாடலாசிரியருமான பா. விஜய் இயக்கத்தில் "ஆருத்ரா" என்ற தமிழ் படத்தில் அறிமுகமானார்.
திரை வாழ்க்கை
ஏப்ரல் 2018இல் வெளிவந்து, விக்ரம் - தமன்னா நடித்திருந்த ஸ்கெட்ச் என்ற படத்தில் ஒரு சிறப்பு வேடத்தில் நடித்திருந்தார்.
இவர் ஏற்கனவே கோலிவுட்டில் மற்ற திட்டங்களில் பரபரப்புடன் இருக்கிறார். இவர் இப்போது "இரகதம்" என்ற புதிய தமிழ் படத்தில் பணிபுரிகிறார்; இதில் இவர் இரட்டை வேடத்தில் நடிக்கிறார்.
கஸ்தூரி ராஜா இயக்கிய "பாண்டி முனி" என்ற தமிழ் திரைப்படத்தில் ஜாக்கி செராப்புடன் ஒரு முக்கிய வேடத்தில் நடிக்க ஒப்பந்தம் செய்யப்பட்டுள்ளார்.
வங்காள மொழித் திரைப்படங்கள்
இவர் மிலன் பௌமிக் இயக்கிய "நிர்பயா" என்ற வங்காளத் திரைப்படத்தில் முக்கிய கதாபாத்திரத்தில் நடித்தார். சம்பிட் மீடியா மற்றும் புரொடக்‌ஷன்ஸ் என்ற பதாகையின் கீழ் சஞ்சிப் சமதார் இதை தயாரித்தார். இந்த படம் 2012 தில்லி கும்பல் வல்லுறவு வழக்கை அடிப்படையாகக் கொண்டது.
மேற்கோள்கள்
பகுப்பு:சென்னை வடிவழகிகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள்
கடல் இதயம்
கடல் இதயம் (sea heart) கடலின் அடித்தரையில் மண்ணில் புதைந்து வாழும் உயிரியாகும். இதன் உடல் மனித இதயத்தை ஒத்திருப்பதால் இது கடல் இதயம் எனப்படுகிறது. இதன் உடல் சிறிய முள்களால் மூடப்பட்டுள்ளதாலும், நீர்குழாய் மண்டலம், குழாய்க்கால்கள் முதலிய பல பண்புகளாலும் இது முள்தோலிகள் தொகுதியில் சேர்க்கப்பட்டுள்ளது.
உடலமைப்பு
கடல் இதயம் முட்டை வடிவான உடலமைப்பைக் கொண்டது. முன்பகுதி சற்றுத் தட்டையானது. இதில் வாய் உள்ள பின்பகுதி குவிந்து காணப்படுகிறது. இப்பகுதியில் மலத்துளை காணப்படுகிறது. ஏனைய முள்தோலிகளில் உள்ள ஆர்ச் சமசீரமைப்பு இக்கடல் இதயத்தில் இல்லை.
வாழ்வியல்
இது மண்ணில் புதைந்துள்ள சிறு கரிமப்பொருள்களை உணவாகக் கொள்ளும். அமைப்பில் இதன் உள்ளுறுப்புகள் பிற முள்தோலிகளின் உள்ளுறுப்புகளை ஒத்திருக்கும். வாழுமிடங்களில் ஒளியை விலக்கி இருளையே நாடுகிறது. ஆண், பெண் புற வேறுபாடுகள் இதில் இல்லை. முட்டையிட்டு இனப்பெருக்கம் செய்யும் இவ்வகை விலங்கில் கருவுறுதல் கடல் நீரில் நடப்பதால் கலவி நடைபெறுவதில்லை.
வெளியிணைப்புகள்
பகுப்பு:கடலியல் பகுப்பு:தாவரவியல் பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
விண்வெளிக் காலம்
விண்வெளிக் காலம் என்பது விண்வெளிப் பந்தையம், விண்வெளிக் கண்டுபிடிப்புகள், விண்வெளித் தொழில்நுட்பம் இவற்றை சூழ்ந்திருக்கிற நிகழ்வுகளை சார்ந்த காலத்தை மற்றும் இந்நிகழ்வுகளால் பாதித்த கலாச்சார வளர்ச்சியை குறிக்கிறது. விண்வெளிக் காலம் பொதுவாக ஸ்புட்நிக்-யுடன்(1957) தொடங்கியதாகக் கருதப்படுகிறது.
துவக்கம்
பல்வேறு தொழில்நுட்பங்களின் வளர்ச்சி அக்டோபர் 4, 1957-ல் ஸ்புட்நிக்-1 என்ற செயற்கைக்கோள், சோவியத் ஒன்றியத்தால் விண்ணில் செலுத்தப்பட்ட போது விண்வெளி காலம் உச்சநிலையை அடைந்தது. இது தான் உலகின் முதல் செயற்கைக்கோள். இது 98.1 நிமிடத்தில், எடை 83 கிலோ-வுடன் பூமியை சுற்றி வருகிறது. ஸ்புட்நிக்-1 செலுத்தப்பட்ட போது அரசியல், அறிவியல் மற்றும் தொழில்நுட்ப முன்னேற்றத்தில் ஒரு புதிய சகாப்தத்தை உருவாக்கியது தான் விண்வெளி காலம் எனப்படும்.
விண்வெளி காலம் என்பது புதிய தொழில்நுட்பங்களின் வேகமான வளர்ச்சி குறிப்பாக நெருங்கிய போட்டியை கொண்டது பெரும்பாலும் ஐக்கிய மாநிலத்துக்கும் சோவியத் ஒன்றியதுக்கும் நடுவே நடைபெருவதாகும். ஏவுகணையியல், பொருள் அறிவியல் கணினி மற்றும் பல்வேறு தொழில்நுட்ப பகுதிகளில் வேகமான முன்னேற்றம் காணப்பட்டது. பெரும்பாலான தொழில்நுட்ப வளர்ச்சி குறிப்பாக விண்வெளி பயன்பாட்டிற்காக உருவாக்கப்பட்டவைகள் தற்பொழுது பொருகி வேறு கூடுதல் பயன்பாடுகள் க ண்டுபிடிக்கப்பட்டுள்ளன.
உலக மக்கள் தொகையில் பெருபாண்மையானவர்களின் கற்பனையை ஆக்கிரமித்த அப்பல்லோ திட்டதின் மூலம் விண்வெளி காலம் தன் சிகரத்தை அடைந்தது. அப்பல்லோ-11 இன் தரையிரக்கத்தை 500 மில்லியன் மக்கள் பார்த்தனர். மற்றும் 20-ம் நூற்றாண்டின் குறிப்பிடத்தக்க நிகழ்விகளில் முக்கியமானதாக கருதப்படுகிறது. அப்பொழுதிலிருந்து மக்கள் கவனம் வேறு பகுதிகளுக்கு நகர்ந்துள்ளது. 1990-களில் விண்வெளி சார்ந்த நிகழ்வுகளுக்கு செலவிடப்படும் தொகை மிகவும் குறைந்தது, எனென்றால் எஞ்சியிருந்த சோவியத் ஒன்றியம் சிதைந்து போனது, மற்றும் நாசா- விற்கு இனிமேல் நேரிடையான போட்டி இல்லை.
இதிலிருந்து விண்வெளி வெளியீடுகளில் பங்கேற்பு மற்ற நாடுகளிலும் வணிக விருப்பங்களிலும் அதிகம் பரந்து விரிந்தது. 1990-க்களிலிருந்து விண்வெளி ஆய்வுகள் மற்றும் விண்வெளி சார்ந்த தொழில்நுட்பங்கள் அதிக மக்களால் சாதாரணமாக கருதப்பட்டது.
தற்போதைய காலம்
21-ம் நூற்றாண்டின் துவக்கத்தில், அன்சாரி X பரிசு போட்டிகள் தனியார் விண்வெளிப் பயணத்தை அதிகப்படுத்த உருவாக்கப்பட்டது, இதில் 2004-ல் வென்ற ஸ்பேஷ் ஷிப் ஒன் என்பது அரசு நிதியளிக்காத முதல் தனியார் விண்கலம் ஆகும்.
இப்பொழுது பல நாடுகளிடம் விண்வெளி திட்டங்கள், தொழில்நுட்பம் சார்ந்த முயற்சிகளில் இருந்து முழுநேர திட்டமான விண்வெளி புறப்பாடு வரை இருக்கிறது. இன்று எண்ணற்ற அறிவியல் மற்றும் வணிக செயற்கைக்கோள்கள் உபயோகத்திலுள்ளன, அதில் ஆயிரக்கணக்கான செயற்கைக்கோள்கள் சுற்றுவட்டபாதையில் உள்ளன மற்றும் பல நாடுகள் மனிதனை விண்வெளிக்கு அனுப்பும் திட்டதில் உள்ளன.
முந்தைய விண்வெளி-விமானங்கள்
விண்வெளி காலம் அக்டோபர் 4, 1945-திற்கு முன்பே துவங்கிவிட்டது என்றே கருதலாம், ஏனென்றால் ஜூன் 1944-ல் ஒரு ஜெர்மன் வி-2 ராக்கெட் தான் முதன்முதலில் விண்வெளியில் நுழைந்த மனிதனால் உருவாக்கப்பட்ட பொருளென்றாலும், மிகக் குறுகிய காலம் தான். மார்ச் 1926-ல் ராபெர்ட் எச். கொடார்ட் செலுத்திய உலகின் முதல் திரவ எரிபொருள் ராக்கெட், விண்வெளியை அடையாவிட்டாலும், அப்பொழுதே விண்வெளி காலம் தொடங்கிவிட்டதாக சிலர் கருதிகிறார்கள்.
மேலே குறிபிடப்பட்ட வி-2 ராக்கெட் ரகசியமாக மேற்கொள்ளப்பட்டதால், பல வருடங்கள் கழித்தே மக்கள் காதுகளுக்கு எட்டியது. மேலும், ஜெர்மனின் செலுத்துகைகளும், அடுத்தடுத்து 1940 மற்றும்1950-களில் சோதிக்கப்பட்ட ஐக்கிய அமெரிக்க ராசியம் மற்றும் சோவியத் ஒன்றியத்தின் சவுண்டிங் ராக்கெட், இவை முக்கியத்துவம் வாய்ந்ததாக கருதப்படவில்லை எனென்றால் இவை சுற்று வட்ட பாதையை அடையவில்லை. சுற்றுவட்டப்பாதையை அடையக் கூடிய ஆற்றலுடைய ராக்கெட்டை வைத்திருப்பதென்பது, அந்நாடு வெடிகுண்டை நம் பூமியில் எங்கே வேண்டுமென்றாலும் செலுத்தும் ஆற்றலையுடையது அல்லது வேறு வார்த்தைகளில் சொல்வதென்றால் கண்டம் விட்டு கண்டம் பாயும் ஏவுகணையை பெற்றுள்ளது ஆகும். இம்முன்னேற்றத்திற்கு பிறகு விண்வெளி காலத்தில் சுற்றுவட்டபாதையில் நிலைநிறுத்தும் நிலைப்பாடு, பூமியில் எந்த இடமும் பாதுகாப்பானது இல்லை என்ற உண்மையை உணைர்த்தும்.
மேற்கோள்கள்
பகுப்பு:வரலாறு பகுப்பு:விண்வெளி பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
மாத்ரு சேவா சங்கம்
மாத்ரு சேவா சங்கம் ( Matru Sewa Sangh ) என்பது 1921 ஆம் ஆண்டு மகாராட்டிர மாநிலம் நாக்பூரில் உள்ள கமலதாயி ஹோஸ்பெட் மற்றும் வேணுதாய் நேனே ஆகியோரால் நிறுவப்பட்ட இலாப நோக்கற்ற அமைப்பாகும். இது மகப்பேறு மருத்துவமனை, மனவளர்ச்சி குன்றியோருக்கான பள்ளி, முதியோருக்கான வீடு, குழந்தை தத்தெடுப்பு சேவைகள், பணிபுரியும் பெண்கள் விடுதி மற்றும் குடும்ப ஆலோசனை மையம் உள்ளிட்ட ஏழைகளுக்கு சுகாதார சேவைகளை வழங்க அர்ப்பணிக்கப்பட்ட தளங்களின் வலையமைப்பை நடத்துகிறது. இது நாக்பூர் பல்கலைக்கழகத்துடன் இணைந்து சமூகப் பணி நிறுவனத்தையும் நடத்துகிறது.இது வயது வந்தோருக்கான கல்வி மற்றும் மேம்பாட்டு திட்டங்களை வழங்குகிறது. மாத்ரு சேவா சங்கம் கமலதாயி ஹோஸ்பெட் (1896-1981) மற்றும் வேணுதாயி நேனே (1896-1973) ஆகியோரால் நிறுவப்பட்டது.
அங்கீகாரம்
ஜவஹர்லால் நேரு மற்றும் இந்திரா காந்தி போன்ற இந்திய சமுதாயத்தின் தலைவர்கள், மாத்ரு சேவா சங்கத்தின் இருப்பு காலப்பகுதியில் அதன் பணிகளை அங்கீகரித்துள்ளனர்.
அமைப்பு மற்றும் அதன் ஊழியர்களுக்கான விருதுகள் பின்வருமாறு:
மகப்பேறு மருத்துவமனைகள்
இந்த அமைப்பு மகாராஷ்டிரா மற்றும் மத்தியப் பிரதேச மாநிலங்களில் 12 மகப்பேறு மருத்துவமனைகளைக் கொண்டுள்ளது. 1921 இல் நிறுவப்பட்டது, நாக்பூரில் உள்ள அசல் மருத்துவமனை இப்போது 75 படுக்கைகள் மற்றும் வெளிநோயாளர் கிளினிக்குகளை வழங்குகிறது. இது, அறக்கட்டளை இல்ல அதிகாரிகளுக்கு பயிற்சி அளிப்பதற்கும் மருத்துவக் கட்டணத்தை திரும்பப் பெறுவதற்கும் அரசாங்கத்தால் அங்கீகரிக்கப்பட்ட வசதி ஆகும். இதன் சேவைகளில் குடும்பக் கட்டுப்பாடு, பிரசவத்திற்கு முந்தைய மற்றும் பிரசவத்திற்கு முந்தைய பராமரிப்பு, முன்கூட்டிய குழந்தை பராமரிப்பு, பிறந்த குழந்தைகளின் தீவிர சிகிச்சை பிரிவு, புற்றுநோயைக் கண்டறிதல், எலும்பியல் மற்றும் ஹோமியோபதி மற்றும் ஆயுர்வேத சிசிச்சை முறைகள் ஆகியவை அடங்கும். மருத்துவமனையில் குடும்பக் கட்டுப்பாடு சேவைகளை வெளியூர்களுக்கு எடுத்துச் செல்லும் வாகனம் உள்ளது.